ตลาดน้ำบางคล้า ตั้งอยู่จังหวัดฉะเชิงเทรา เป็นตลาดน้ำที่เปิดเฉพาะเสาร์อาทิตย์ เปิดตั้งแต่ 8โมงเช้า ถึง 6โมงเย็น แต่แค่ประมาณบ่าย 3ตลาดก็เริ่มวายและ ตลาดน้ำนี้อยู่อำเภอบางคล้า สามารถจอดรถได้ที่สภาอำเภอเทศบาลบางคล้า มีป้ายบอกชัดเจน ไม่เสียค่าจอดรถด้วย และสามารถลงไปในตลาดน้ำได้เลย ตลาดน้ำแห่งนี้เป็นลักษณะแพเชื่อมติดกัน มีประมาณ 6แพ มีไวไฟฟรีแต่ต้องเป็นของ aisนะ สามารถซื้ออาหารและมานั่งทานในแพกันได้เลย และตลาดน้ำแห่งนี้ ยังมีบริการไหว้พระและชมธรรมชาติริมแม่น้ำบางประกงอีกด้วย สำหรับเราตลาดน้ำแห่งนี้ เน้นขายกุ้งเผามากกว่า อาหารจะไม่มากนัก ไม่ค่อยมีอาหารโบราณสักเท่าไร 

เมนูแนะนำ ก็คงต้องเป็นกุ้งเผา เพราะที่นี่กุ้งเค้าถูกและก็นำมาขายกันสดๆ 

ก๋วยเตี๋ยวปากหม้อมีอยู่เจ้าเดียว ทำกันสดๆมีอยู่9ไส้ ราคาชามละ 40 บาท รสชาติอาจยังไม่เข้มข้นโดนใจเท่าไร 

อาหารที่นี่จะซ้ำๆไม่ค่อยหลากหลาย ถ้าใครผ่านไปแถวฉะเชิงเทรา ลองแวะไปเที่ยวชมซื้อของติดไม้ติดมือกลับบ้านกันได้ ไม่อยากให้ตลาดน้ำแห่งนี้หายไป